Cabḥa xas aken mezziyet di laɛmer, tekcem gar rebɛa n takniwin itt-ikarhen, tasment deg-s acku d tislit tajḍiṭ, d nettat i ymeẓẓiyen gar-asent. Aken id-kecment ɣer texxamt-is, ḍelbent deg-s ad tissin iman-is ad tqadar nuba n tayeḍ anda i as-nnant: “Cfu akken ilaq ɣef nnuba-m, mkul mi ara d-yawi lḥaǧ tameṭṭut tajḍiḍt, ddurt tamezwarut akk ad yeggan yid-s, alamma tewweḍ-d lǧemɛa tayeḍ ara nebdu leḥssab, yal yiwet seg-ntaɣ ad teẓẓiẓ nnuba-s s wass”72. Tassebḥit n wass amezwaru Cabḥa teḥdar i umennuɣ ikren gar takniwin-is, Nna Cabḥa, Wezna, Ṭerkiya, caɛlen-t ɣef yiwet n tikelt s ulaqeb zint-as i Ǧamila acku tezga tarwi axxam, d mm iḥeckulen, tettkes-asent nnuba d sser fell-asent